b'\n_START_ARTICLE_\nFakultetas\n_START_PARAGRAPH_\nFakultetas (gali b\xc5\xabti vadinamas ir mokykla) \xe2\x80\x93 universiteto padalinys, sudarantis kaip ir atskir\xc4\x85 auk\xc5\xa1t\xc4\x85j\xc4\x85 mokykl\xc4\x85, kur d\xc4\x97stoma nustatyti mokslai.\n_START_SECTION_\nIstorija\n_START_PARAGRAPH_\nTradiciniais fakultetais laikomi teologijos, filosofijos, teis\xc4\x97s ir medicinos fakultetai. Tai kil\xc4\x99 i\xc5\xa1 viduram\xc5\xbei\xc5\xb3 universitet\xc5\xb3, kai buvo reikalingi trij\xc5\xb3 r\xc5\xab\xc5\xa1i\xc5\xb3 profesionalai \xe2\x80\x93 kunigai, teisininkai ir gydytojai \xe2\x80\x93 ruo\xc5\xa1iami, atitinkamai, teologijos, teis\xc4\x97s ir medicinos fakultet\xc5\xb3. Tuo tarpu filosofijos fakultetas, kuriame buvo d\xc4\x97stomi septyni laisvieji menai, buvo skirtas bendram paruo\xc5\xa1imui studijoms kituose fakultetuose._NEWLINE_Renesanso laikotarpiu filosofijos fakultete imta d\xc4\x97styti klasikin\xc4\x97s literat\xc5\xabros. V\xc4\x97liau dalis jo funkcij\xc5\xb3 (paruo\xc5\xa1imas tolesn\xc4\x97ms studijoms) per\xc4\x97jo vidurin\xc4\x97ms mokykloms, ir filosofijos fakultetas tapo lygiaver\xc4\x8diu kitiems, likdamas nespecializuotu. Dar v\xc4\x97liau jis buvo padalintas \xc4\xaf du skyrius (pavyzd\xc5\xbeiui, Rusijos imperijoje tai padaryta 1804 ir 1835 m. statutais), v\xc4\x97liau \xe2\x80\x93 ir \xc4\xaf du fakultetus (pavyzd\xc5\xbeiui, Rusijos imperijoje \xe2\x80\x93 \xc4\xaf istorijos-filologijos (rus. \xd0\xb8\xd1\x81\xd1\x82\xd0\xbe\xd1\x80\xd0\xb8\xd0\xba\xd0\xbe-\xd1\x84\xd0\xb8\xd0\xbb\xd0\xbe\xd0\xbb\xd0\xbe\xd0\xb3\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x84\xd0\xb0\xd0\xba\xd1\x83\xd0\xbb\xd1\x8c\xd1\x82\xd0\xb5\xd1\x82) ir fizikos\xe2\x80\x93matematikos (rus. \xd1\x84\xd0\xb8\xd0\xb7\xd0\xb8\xd0\xba\xd0\xbe-\xd0\xbc\xd0\xb0\xd1\x82\xd0\xb5\xd0\xbc\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd0\xb9 \xd1\x84\xd0\xb0\xd0\xba\xd1\x83\xd0\xbb\xd1\x8c\xd1\x82\xd0\xb5\xd1\x82), Pranc\xc5\xabzijoje \xe2\x80\x93 \xc4\xaf humanitarini\xc5\xb3 moksl\xc5\xb3 (pranc. facult\xc3\xa9 de lettres) ir moksl\xc5\xb3 (pranc. facult\xc3\xa9 des sciences)). Toks skaidymas t\xc4\x99s\xc4\x97si ir toliau.\n_START_SECTION_\nNauda\n_START_PARAGRAPH_\nLaikoma, kad skirting\xc5\xb3 fakultet\xc5\xb3 buvimas viename universitete padeda mokytis vieniems i\xc5\xa1 kit\xc5\xb3, dalintis id\xc4\x97jomis. Studentai gali klausyti paskait\xc5\xb3 ir svetimuose fakultetuose. Be to, tai leid\xc5\xbeia bendrai naudoti brangi\xc4\x85 \xc4\xafrang\xc4\x85, bibliotekas.'